टी-माइनस दस, नौ, आठ,
सात, छह, पाँच...
इंजन चालू हो गया है।
...दो, एक।
उड़ान भर ली गई है।
आरंभ से 32 मिनट बाद, यान टावर से आगे निकल गया है।
मार्गदर्शन प्रणाली चालू हो गई है।
इलेवन, ह्यूस्टन, प्रक्षेपक चालू। सारे इंजन अच्छे से चल रहे हैं।
हाँ, स्थिर है, दशमलव छह-दो के प्रक्षेपण के हिसाब से।
और ह्यूस्टन, पीएसए ऑनलाइन हो रहा है।
कोला।
लूसी।
-मिशन विशेषज्ञ। -हाँ। मैं यहीं हूँ।
वापस चलने का वक्त हो गया।
हम घर जा रहे हैं।
बस कुछ मिनट और।
ठीक है, ह्यूस्टन।
पुन: प्रवेश के लिए इंजन चालू करो।
समझ गया।
मैं यान का नियंत्रण कर रहा हूँ। प्रवेश शुरू कर रहा हूँ।
पीछे क्या आतिशबाज़ी हो रही है।
-सच में? -अपने शीशे में देखो।
-तुम्हारे पास आईना है? -हाँ, है तो। मैं लाता हूँ।
असली घटनाओं
से प्रेरित।
पुन: प्रवेश पर कोण का ध्यान रखना।
समझ गया, ह्यूस्टन। नियमित कर रहा हूँ।
तुम लोगों का रास्ता थोड़ा...
हैलो।
कैसा...
माफ़ करना।
आज स्कूल कैसा था?
आइसक्रीम खाने चलोगी?
नहीं।
शुक्रिया।
ठीक है।
अज़ेलिया के पौधे सुंदर लग रहे हैं।
हाँ, मैं हर रोज़ पानी डालता था।
या ज़रूर डालता, अगर मैं भूलता नहीं।
वे नए हैं। कल ही लेकर आया था।
मैंने तुम्हें बहुत याद किया।
अच्छा?
जान, तुम अंतरिक्ष में गई थी।
मुझे तुम पर बहुत नाज़ है।
वह अनुभव...
पता नहीं।
उसे बयान कर पाना मुश्किल है।
बेशक होगा।
वहाँ ऊपर होना...
हैलो, सोंदूमल।
ठीक से नींद आई कि नहीं?
क्या वक्त हो रहा है?
आइरिस कहाँ है?
सुबह के 8:30 बजे हैं। मैंने उसे बस में बैठा दिया।
ए, क्या तुम...
मैंने तुम्हें बहुत याद किया।
क्या?
मिशन पूरा हुआ।
और तुम अच्छे से ढल गई हो?
कभी किसी के हिसाब से मत ढलना।
मेरी दादी माँ ने सिखाया था।
शारीरिक रूप से कैसा महसूस कर रही हो?
मैं बिल्कुल चुस्त-दुरुस्त हूँ, जनाब।
कम गुरुत्वाकर्षण में कुछ दिन बाद
आपकी हड्डियों और मांसपेशियों का द्रव्यमान बहुत ज़्यादा घटने लगता है।
तुम दस दिन तक अंतरिक्ष में थी।
कई लोग इतने कमज़ोर हो जाते हैं कि उन्हें यान से उठाकर ले जाना पड़ता है।
अच्छा।
नौसेना अकादमी में अपनी कक्षा में प्रथम।
हाई स्कूल और कॉलेज में सबसे ज़्यादा अंक पाने वाली छात्रा।
तुम बंद कर सकती हो?
क्या बंद कर सकती हूँ?
काम करना।
मैंने कुछ दिन की छुट्टी ली है।
मेरी भतीजी हमारे साथ रहने आई है। ब्लू आइरिस।
ब्लू आइरिस?
यह मेरे भाई की पसंद का दूसरा नाम था।
उसकी पत्नी ने उसे सैंक्चुअरी रोज़ रखने से रोक लिया।
एनाबेल, उन दोनों में से वह समझदार थी।
बल्ब बदलना। खाना मत भूलना।
उसका स्वर्गवास हो चुका है।
बहरहाल...
आइरिस हमारे साथ रह रही है, और हम लड़कियों वाली मस्तियाँ कर रहे हैं।
मैंने कल तुम्हें यहाँ ट्रैक पर, और आज सुबह जिम में नहीं देखा था?
हड्डियों की सघनता। मांसपेशियों का द्रव्यमान।
उड़नतश्तरी से खेलो। पतंग उड़ाओ।
क्या?
दादी माँ कहती हैं कि उड़नतश्तरी से कुत्ते खेलते हैं।
मुझे उनके बारे में बताओ।
एक दिन मेरे पापा को स्कूल से तीन लड़के फ़रसा हाथ में लिए दौड़ाते हुए लाए
और उन्होंने चेतावनी के रूप में पहली गोली ज़मीन पर चलाई।
पहली?
सैन एंजेलो में टाँग पर गोली मारना चेतावनी मानी जाती है।
वे उनके पीछे क्यों पड़े थे?
तुम्हारे पिता के?
उन्होंने उनकी पेट्रोल की टंकी में पेशाब कर दिया था।
तुम माइकल कॉलिन्स को जानती हो?
हाँ। बेशक।
अपोलो 11। उन्होंने नील और बज़ के लिए कमांड मॉड्यूल उड़ाया था।
हाँ।
तो तुम जानती होगी कि उन्हें वहाँ छोड़ने के बाद
वह घंटों तक चंद्रमा के चक्कर लगाता रहा।
पृथ्वी से इतनी दूर कभी कोई आदमी नहीं गया था।
न कोई रोशनी, न रेडियो।
और अंधकार से घिरा हुआ, वह रोने लगा,
और फिर, जब उसे दोबारा सूरज दिखाई दिया,
तो वह और रोया।
मॉड्यूल के अंदर उसने लिखा...
"अब मैं वाकई अकेला हूँ...
और किसी भी ज्ञात जीवन से बिल्कुल जुदा हूँ।
बस मैं ही हूँ।"
मैं ठीक हूँ।
ऑक्सीजन की मशीन के पास सिगरेट फूँकने के अलावा मरने के और भी कई तरीके हैं।
ऐसा क्यों, कमीनी?
मैं वापस आ गई।
क्या तुम कहीं गई थी?
बस थोड़ा ऊपर-नीचे गई थी।
उन आईवी लीग के नकचढ़ों को उनकी औकात दिखाई?
बिल्कुल।
तुम्हारे पापा गोल्फ़ खेला करते थे।
कहता था कारोबार के लिए अच्छा है।
वह बेरोज़गार थे।
वह बेवकूफ़ था।
तुम यहाँ यह देखने आई हो कि मैं अब भी साँस ले रही हूँ या नहीं?
ड्रू ने बताया आपकी कचरे वाली मशीन काम नहीं कर रही।
वह तो है।
मैं इस वक्त छुट्टी पर हूँ।
अब तक घर के तीन कमरों को नए रंग दे चुकी हूँ
और पड़ोस की निगरानी के लिए भी नाम दे चुकी हूँ।
तुम्हें भी मेरी तरह कोई शौक पाल लेना चाहिए।
शराब पीना कोई शौक नहीं होता।
सरकार का कहना है कि इस उम्र में मैं इसे पेशे के रूप में नहीं कर सकती।
ठीक कर दिया।
वे तुम्हें मैडल दे रहे हैं?
नासा? किस चीज़ के लिए?
मैंने तो बस अपना काम किया है।
अच्छी बच्ची। कोई ख़ास सत्कार नहीं।
जब मैं अंतरिक्ष में थी, तब सेबैश्चियन फिर से आइरिस को हमारे पास छोड़ गया।
आप यकीन करेंगी?
तुम उसे कार में छोड़कर आई हो?
वह स्कूल में है।
तुम्हारे भाई ने सफ़र के बीच से मुझे फ़ोन किया था।
सैन फ़्रांसिस्को में शक्तिचालित औज़ारों की रेस के बारे में बके जा रहा था।
पता है मैंने उससे क्या कहा?
कोई नौकरी ढूँढ़ो।
उसके पास नौकरी है।
वह कविता लिखता है।
तुम्हारा अगला मिशन कब है?
पोलारिस कुछ दिनों में उड़ेगा।
ओरायन तेरह महीनों बाद। वही मेरा मौका है।
ख़ैर, तुम्हारी उम्र भी ढल रही है।
तो तुम्हें और मेहनत करनी होगी।
सूट सर्किट रिटर्न वाल्व।
उल्टे ओ-टू तार। ठीक।
फ़्लश पैकेज, स्क्रीन और हनीकोंब। ठीक।
देखकर दौड़ो।
आराम से। तुम और तेज़ दौड़ोगी।
इतना ज़ोर मत लगाओ, ठीक है?
कोई जल्दी नहीं है। आराम से दौड़ो।
इसी तरह मेहनत करती रहो!
गुड मॉर्निंग।
मैंने कहा गुड मॉर्निंग।
गुड मॉर्निंग।
यह हुई न बात।
अगर आप इस कमरे में हैं और नीली वर्दी पहनी है
तो आप अगले ओरायन मिशन के उम्मीदवार हैं।
मिशन के मानदंड तय नहीं हैं,
पर अभी के लिए,
दो हफ़्तों की अवधि मानकर चलते हैं।
हम दक्षिण पक्ष पर धरण प्रणाली और एक सौर विद्युत पैनल लगाएँगे।
मैंने आज तुम्हें ट्रैक पर देखा था।
तुम्हें अपना सिर ऊँचा रखना चाहिए।
आप में से कुछ लोग पहले भी अंतरिक्ष में जा चुके हैं।
बधाई हो।
अब, बुरी ख़बर।
अगर फिर से जाना चाहते हैं...
सलाह के लिए शुक्रिया।
...तो ख़ुद को उसके काबिल साबित करना होगा।
और वह कोई मज़ाक नहीं है।
आप जा सकते हैं।
तुम डेस्टिनी मिशन का हिस्सा थी, है न?
हाँ। अपना नाम बताना?
मैं एरिन एकल्स हूँ। हाल ही में सेल से आई हूँ।
वाह।
तो, तुम्हारे पास कोई सुझाव हैं? सिर ऊँचा रखने के अलावा।
निर्भर करता है। तुम पायलट हो?
मैं रोबोटिक्स में हूँ।
ख़ैर, तो दो सीटें गईं।
तो, ओरायन में अपनी जगह बनाना चाहती हो? ले लो।
बस मेरे लिए भी एक बचाकर रखना। ठीक है?
ठीक है।
यहाँ तो अभी भी दीवाली लग रही है।
ठीक है, ओरायन।
ओ-टू का स्तर बढ़िया है।
डीएफ़एस पुन: आरंभ का संकेत दिया, ह्यूस्टन?
ओरायन, हम उसकी पुष्टि करते हैं। हार्ड रीस्टार्ट।
ओ-टू कम हो रहा है। तेज़ी से बढ़ रहे हैं।
-एकल्स? -मुझे एक सेकंड दो।
हमारे पास एक सेकंड नहीं है, नौसिखिया।
वायुमंडल छोड़ रहे हैं। आख़िरी वियोजन के लिए तैयार हो जाओ।
पूरे इलाके में आग लगाना हो गया?
खाना तैयार हो गया है।
और?
पता है, मैं कुछ सोच रहा था।
एक मिशन और।
-क्या? मैंने कुछ भी नहीं कहा। -एक मिशन और।
फिर हमें एक बच्चा करना चाहिए।
तुम यही कहने वाले थे, है न?
अच्छा, किसे हॉट डॉग चाहिए, और किसे बर्गर खाना है?
एक कतार बनाएँ, प्लीज़।
तीन आगे की सीट पर हर कोने में बैठा एक
उस हरी और सफ़ेद '58 फ़ेयरलेन में
वह सरसराती गुज़रती गाँव की सड़कों से और खेतों के बीच
कोई बड़ी बात नहीं लगती थी
जब वह हो रहा था, तब मुझे हुआ न एहसास
पर अब अतीत में झाँककर लगता है मानो वही था जीवन जीने का अंदाज़
माँ के साथ गाता ताकि सुन सकें अपनी ही आवाज़
पापा की गोद में बैठकर चुपके से पीता घूँट शराब का
जो होता था बस एक पतले से भूरे कागज़ के थैले से ढका
और हवा लेकर आती पुरानी खोई आवाज़ों की गूँज
जो गाकर सुनाती एक तराना
पुतली की प्रतिक्रिया, सामान्य।
सिरदर्द तो नहीं है?
नहीं।
मितली, दस्त?
जी नहीं।
यह पूछना चाह रही है...
कि कैसा रहा?
मिशन सफल हुआ, जनाब।
मैंने यह नहीं पूछा था।
मेरी ज़िंदगी के दो सबसे सुहाने हफ़्ते।
यान बिल्कुल दुरुस्त चला।
प्रणालियों में कोई गड़बड़ नहीं हुई।
दल भी बेमिसाल था।
तो, तुम्हें अच्छा लगा?
जनाब...
पहले कभी इतनी ख़ुशी महसूस नहीं की।
और खुली खिड़कियों के साथ लगती थी गर्मी हमें
ए, मूनग्लो।
मैं अपने बच्चियों को यहाँ की सैर करवा रहा था।
चेल्सी, एमिली, यह हैं पापा की दोस्त, लूसी।
लूसी पिछले हफ़्ते ही अंतरिक्ष गई थी।
शायद तुम लोग इनसे कोई सवाल पूछना चाहो?
आपको वह ब्राउनी कहाँ से मिली?
वहाँ से। और ये बेहद स्वादिष्ट हैं।
हाँ, ठीक है। यह लो। जाओ।
अपनी माँ को मत बताना कि मैंने इसके लिए पैसे दिए।
तलाक हो गया है। बहुत मुश्किल काम है।
बहुत ही प्यारी बच्चियाँ हैं।
हैं तो।
ए, तुम बोलिंग करती हो?
-क्या? -बोलिंग।
उत्तरी अमरीकियों की स्वदेशी सांस्कृतिक प्रथा।
सामाजिक एकजुटता को बढ़ावा देती है, पता नहीं,
बेसिरपैर की होड़, शराब के नशे, और जूते साझा करने के ज़रिए, शायद।
तुम्हारे और बच्चियों के साथ?
नहीं। क्लब के साथ। अब तुम उसका हिस्सा हो।
कैसा क्लब?
हैलो।
तुम लोग आज रात खेलने चलोगे?
हाँ।
-नहीं। -हाँ।
-बिल्कुल नहीं। -तुम चलोगी।
-मैं नहीं जाऊँगी। -हम जाएँगे। यह जाएगी।
कैसा क्लब?
मानव जाति के इतिहास में बना सबसे कुलीन लोगों का दल।
एक गुप्त समुदाय, जिसके हर सदस्य ने भगवान का चेहरा देखा है।
सबसे अलग... सबसे अनोखी...
घूमती गेंद की मंडली।
हालाँकि यह सुनने में काफ़ी मज़ेदार लग रहा है,
मुझे समुदायों में शामिल होना पसंद नहीं।
और मेरे पति...
हमारी भतीजी हमारे साथ रहने आई है, तो...
पृथ्वी लोक के परिवार।
अब तुम्हारा एक नया परिवार है।
सेंपर वोल्वेन्स।
तुम चाहते हो मैं अपने पति से यह कहूँ? इतनी ग़लत लातिनी?
नहीं। उससे कहो तुम ट्रेनिंग कर रही हो। हम बाकी लोग भी यही कहते हैं।
शुगरलैंड लेन्स, आठ बजे। वर्नहर वॉन ब्रॉन के लिए पूछना।
बच्चियो, चलो।
देखें सेंट्रिफ़्यूज की सवारी करते हुए ये खा सकते हैं या नहीं।
बाए कहो।
-बाए। -बाए।
चलो।
तुमसे आज रात मिलता हूँ।
छुट्टे पैसे कहाँ हैं?
ट्रेनिंग?
कैसी ट्रेनिंग? तुम तो अभी छुट्टी पर हो।
जानती हूँ। मैंने उनसे कहा भी।
पर वह बहुत आसान काम है। कुछ भी ख़तरनाक नहीं है।
उनसे कहिए मुझे चोट लगी है।
मुझे घर आने में देर नहीं होगी।
अगर उससे नासा का फ़ायदा होगा, तो मुझे भी कोई एतराज़ नहीं है।
यह हुई न बात।
-तुमसे प्यार है। -मुझे भी।
शुगरलैंड बोलिंग
-मेरी बारी है? -हाँ, तुम्हारी बारी है।
चलो, तुम्हारा जलवा देखते हैं।
ठीक है।
हमें दिखाओ तुम में कितना दम है।
शाबाश।
धत् तेरी!
ग़लत प्रक्षेप पथ।
ठीक है। मुझे चुनौती पसंद है।
मुकाबला आसान बना रही हूँ।
अच्छा। सुनो।
मैं सिखाऊँ?
निर्भर करता है।
-तुम्हें इसकी समझ है? -बेशक।
मेरी परदादा ने यह खेल ईजाद किया था, तो, चलो।
देखो। ऐसे।
-शुक्रिया। -इसका राज़ है...
अंत में कलाई घुमाकर गेंद डालना।
क्योंकि तुम्हारी गेंद वहाँ जा रही है।
-कलाई घुमानी है? -हाँ। थोड़ी...
इसने तुम सबको इसी तरह सिखाया था?
इस क्लब का यह राज़ है?
हम मना करते हैं। बड़ा अजीब लगता है।
हाँ। मदद करो। करोगी न?
राज़ तो यह है कि यह धुत्त है।
यह कोई राज़ नहीं है।
चलो।
मुझे यह देखना है। उसे अच्छे से डालो।
महसूस करो, ठीक है। आओ, चलो।
ठीक है, मैं देखूँगा।
यह देखो! ओए!
मतलब, मेरी सीख काम आई।
-यही होता है। -चेले का कमाल था, उस्ताद का नहीं।
-सच? -हाँ।
पहली बात, यह सुनने में प्यारा लगता है।
सच कहा।
-पता है। -पर, ज़ाहिर है, हम उसी से तुलना करते हैं।
तो...
वापस आने के बाद से तुम्हारा क्या हाल है?
ज़ुबान अभी भी सुन्न लगती है?
हाँ। ऐसा क्यों होता है?
कोई नहीं जानता।
उन्हें लगता है कि दिमाग शून्य गुरुत्वाकर्षण में बोलने का आदी हो जाता है।
करीब एक हफ़्ते में यह ठीक हो जाएगा।
मैं अच्छी हूँ।
बहुत अच्छी हूँ।
मैं बस थोड़ी...
पता नहीं। समझते हो न?
-कुछ मत कहो। -हम सबका ऐसा हाल रह चुका है।
-हाँ। -कैसा हाल?
मैंने ऐसा क्या कहा?
पता नहीं...
पर तुमने कह दिया।
वह...
थोड़ा अजीब महसूस होता है।
नहीं, अजीब नहीं। असल में...
तुम लोग तो जानते होगे। तुम अंतरिक्ष में जाते हो, तुम...
सबकुछ देख लेते हो।
पूरा ब्रह्माण्ड।
हाँ।
और यहाँ हर चीज़ इतनी छोटी लगती है।
हम कितने छोटे हैं।
और फिर धरातल पर उतरते हो।
क्या? एपलबीज़ जाते हो?
फ़ुटबॉल मुकाबले देखते हो?
पैर की ऊँगली के नाखून काटते हो?
और वह करते हुए बस यह सोचते रहते हो...
मैं वापस कब जाऊँगा?
जैसा तुम लोगों ने कहा था...
पाँच व्हिस्की।
हम चार लोग हैं, प्रोफ़ेसर।
ऐसा कैसे हो सकता है?
-गिनती में ग़लती हुई होगी। -गिनती में ग़लती हुई होगी।
यह तुम्हें इसी लिए पसंद करता है।
तुम इसके पुराने चुटकुलों पर हँसती हो।
और वे बहुत पुराने हैं।
इसके पास और चुटकुले नहीं हैं?
अच्छा, रुक जाओ। आओ।
-और सज्जन भी हो। -जी, मोहतरमा। बेशक।
आराम से उतरो।
अब भी ज़मीन पर चल नहीं पा रही न?
या बस नशे में धुत्त हूँ।
तुम घर आ गई।
बहुत अच्छे।
मुझे पता है। बेशक।
वह बस...
रहने दो।
शुक्रिया।
वह...
मुझे उसकी ज़रूरत थी।
फिर मिलते हैं, दोस्त।
उन ऊँची एड़ियों में गिर मत जाना।
हैलो।
अब बेहतर लग रहा है न?
अगर तुम्हें ऐसा लगता है, तो हाँ।
क्या वह...
सो गई है, शायद।
ट्रेनिंग कैसी थी?
पता है न। कुछ ख़ास नहीं था।
-तुमने पी रखी है? -नहीं।
बस... थोड़ी सी।
कुछ लोग...
केट और बाकी लड़के, हम सब उसके बाद बीयर पीने गए।
बहुत ख़ूब।
तुम्हें थोड़ा मज़ा भी करना चाहिए।
वाह।
मैं जाकर...
क्या तुम मेरे साथ...
हाँ, ज़रूर। मैं...
मैं बस...
यहाँ की सफ़ाई करके आता हूँ।
सूट सर्किट रिटर्न वाल्व।
उल्टे ओ-टू तार। ठीक।
फ़्लश पैकेज, स्क्रीन और हनीकोंब।
ठीक।
सूट सर्किट रिटर्न वाल्व। उल्टे...
ठीक।
टीडब्ल्यूआर जेटिसन।
ऑटो। डाउन। महफ़ूज़।
आपातकालीन कक्ष प्रेस वाल्व।
दोनों ठीक हैं।
-सूट सर्किट रिटर्न वाल्व। -खुला है।
उल्टे ओ-टू तार।
-सूट पावर। ठीक। -सूट पावर।
-ऑडियो नियंत्रण। सामान्य। -ऑडियो नियंत्रण।
-संपर्क नियंत्रण पैनल को पीजीए से जोड़ो। -संपर्क नियंत्रण पैनल को पीजीए से जोड़ो।
ठीक। यूटीएस से मूत्र विसर्जन नली। बंद।
मूत्र विसर्जन फ़िल्टर को मल पीडी से जोड़ो। ठीक।
पात्र धारक असेंबली को स्थानांतरण नली से जोड़ो। ठीक।
यूआरए वाल्व। वायुमार्ग। खुला।
प्रबंधन ड्रेन वाल्व। फेंक दो।
फ़्लश पैकेज, स्क्रीन और हनीकोंब। ठीक। ठीक। और ठीक।
घड़ी बंद कर दो।
हो गया।
बाकी दल को जाँच सूची इतनी नापसंद है कि वे अब तक हमें मारने पर उतर आते।
मज़ाक कर रहे हो? मुझे जाँच सूची बहुत पसंद है।
शायद वे बस आलसी हैं।
मैं जगा हुआ हूँ।
हैलो।
लंच करने कहाँ जाओगे?
बाप रे।
ख़ैर...
मैं घर से खाना लाया था।
अब, जानता हूँ देर हो गई है...
पर वेटर हमारे लिए एक टेबल का जुगाड़ कर देगा।
ज़रूर। ठीक है।
ठीक है।
तुम यह रोज़ करते हो?
रोज़ नहीं। मैं काम भी करता हूँ।
-मुझे नहीं लगता। -जानती हो न?
-मैं करता हूँ। -मुझे शक है।
अच्छा।
तुम्हारी बेटियाँ अच्छी हैं।
शुक्रिया। हाँ, वे बढ़िया हैं।
मैं तुमसे झूठ नहीं कहूँगा।
पर हालात थोड़े...
मेरे वापस आने के बाद हालात थोड़े बदल गए।
शादी के नज़रिए से।
पेचीदा हो गए।
मैंने अंतरिक्ष से अपना घर देखा।
घर नहीं। पर अपनी ज़िंदगी।
पियक्कड़ माँ, नाकारा पिता।
बड़ी हुई। नौसेना में भर्ती हुई।
जो सबसे भला आदमी मिला, उससे शादी की।
वह अच्छा तो है।
क्या कर रही हो?
क्या?
तुम्हें हो क्या गया है?
क्या? लग रहा है हम हाई स्कूल में हैं और खेल के मैदान में छिपकर सिगरेट पी रहे हैं।
अब चलो भी।
नहीं, तुमने खेल में मैदान में छिपकर कुछ नहीं पिया होगा।
यह तुम कह रहे हो।
ख़ुद को देखो। बिल्कुल ईमानदार।
तुमने ज़िंदगी में कभी कुछ ग़लत नहीं किया है।
मैंने बहुत ग़लत काम किए हैं।
हाँ।
मैं शर्त लगाता हूँ तुम कभी किसी चीज़ में दूसरे स्थान पर भी नहीं आई होगी।
देखो, श्रीमान विद्वान...
मैं बता दूँ, मैंने बहुत घटिया हरकतें की हैं।
-सच में? -हाँ।
तो बताओ।
हाँ।
ठीक है।
हैलो।
दादी माँ आई हैं।
यहाँ?
हैलो।
यह नामुराद कह रहा है कि मैं घर में सिगरेट नहीं पी सकती।
वह नामुराद मैं हूँ।
पता चला, तुमने अपनी दादी माँ को डिनर पर बुलाया था।
धत् तेरी। हाँ, मैंने बुलाया था।
मैं माफ़ी चाहती हूँ।
हाँ।
आप अच्छी लग रही हैं।
हाँ।
मैं सिगरेट पीने बाहर जा रही हूँ, किसी बेघर इंसान की तरह।
अच्छी बच्ची की तरह मदद कर दोगी? सिगरेट बैठक में रखे पर्स में रखी है।
ज़रूर।
तुम पर आसमान टूट पड़ा, या वापस आ रही हो?
आ रही हूँ।
डिनर का वक्त हो गया।
ठीक है।
-हैलो। -मेज़ लगाने में मदद करोगी?
ज़रूर।
ख़ुशबू तो अच्छी आ रही है।
शुक्रिया।
तो, क्या ख़बर है?
कोई ख़बर नहीं है। छुट्टियों में स्कूल जा रही हूँ। समर स्कूल।
ए, आज काम कैसा था?
जैसा हर दिन होता है।
तुम्हारे पापा कहाँ हैं?
किसे पता?
काश मैं तुमसे कह पाती
कि जब वह छोटा था तो मैंने उसे कई बार सिर के बल गिराया था,
पर सच तो यह है कि कुछ लोग आलसी ही पैदा होते हैं।
तुम इसे आदर्श मानो।
यह दिखाएगी कि कैसे कामयाब बनते हैं।
-सुन रही हो? -जी, मैडम।
अच्छा, बेघर औरत चल दी।
परमात्मा, परिवार, स्वास्थ्य, और धन के लिए, और सारी अच्छी चीज़ों के लिए।
हमारे सामने इस स्वादिष्ट खाने के लिए, हम आपका तहेदिल से शुक्रिया करते हैं।
जिन्होंने इसे बनाया...
और परमात्मा, इसे बाँटते हुए आपसे विनती है कि आप यहाँ मौजूद रहकर हमें अनुग्रहीत करें।
ईसा मसीह के नाम पर। आमीन।
आमीन।
जान?
आमीन।
सलाद कौन लेगा?
दादी माँ?
नहीं। शुक्रिया।
तुम लोगी क्या?
मुझे शहर की चमकती रोशनी दिख रही है। वह जकार्ता है क्या?
शायद हॉन्ग कॉन्ग होगा।
मुझे ये उड़ती हुई छोटी चिंगारियाँ बहुत पसंद हैं।
अब 200,000 फ़ुट की ओर उतरते हुए।
समझ गया।
दक्षिण पक्ष की दिशा में शायद बीजिंग है।
अब, 10,000 फ़ुट पर हैं और नीचे जा रहे हैं।
पूर्ण प्रज्वलन।
गियर नीचे कर दिए हैं।
अवतरण गियर नीचे कर दिया गया है।
पाँच हज़ार फ़ुट।
चार, तीन...
पैंतालीस, 42-65...
बाईस-तीस, 32-20...
-लूसी? -यहाँ ऊपर हूँ।
क्या...
गिर मत जाना।
चलो भी। मैं इससे बहुत ऊँचाई तक जा चुकी हूँ।
तुम सोई?
पता नहीं।
शायद।
हम भूल जाते हैं...
कि ऐसा होता है।
रोज़, दिन में दो बार।
पृथ्वी, हमारा ग्रह, सूर्य की परिक्रमा करता है।
क्या तुम महसूस कर सकते हो?
हम घूम रहे हैं।
सब घूम रहा है।
अंतरिक्ष के विशाल पिंड, एक-दूसरे से लाखों मील दूर।
और हम भूल जाते हैं।
मतलब, यह कैसे मुमकिन होता है?
हम व्यस्त हो जाते हैं।
आसमान की ओर देखना भूल जाते हैं।
जब आप वहाँ ऊपर स्टेशन पर होते हैं,
तो सूरज हर 90 मिनट में उगता है।
यह हर घंटे होता है।
हे भगवान।
उसने इसे बनाया है?
मुझे नहीं पता।
जानती हो मैं प्रार्थना क्यों करता हूँ?
देखो, मेरी पत्नी ख़ुद को एक विशाल बम से बाँधती है,
ताकि वह पृथ्वी छोड़कर ऐसी जगह जा पाए जहाँ न तो हवा है और न पानी।
और मैं चाहता हूँ कि वह घर वापस आए।
तो, मैं प्रार्थना करता हूँ।
मैं घर में ही तो हूँ।
नहीं, मुझे नहीं लगता।
-हैलो। -साढ़े आठ मिनट।
यह एक नया रिकार्ड है।
अगर वे पश्चिम में हुए...
कोला, सूट पहन लो।
-हैलो। -आठ मिनट चौंतीस सेकंड का रिकॉर्ड है।
-यह देखो! -चक दे फट्टे!
शुक्रिया।
अच्छा, दोस्तो। प्रक्रिया जानते हो।
पहले सुरक्षा, फिर मज़ा, फिर सीखना।
राउल, पल-पल के निर्देश दोगे।
समझ गया।
इसके पानी में जाने का वक्त 14:33 रखते हैं। घड़ी शुरू करो।
ओ-टू का स्तर?
मामूली। दबाव की रीडिंग अच्छी है।
ठीक है, कंट्रोल। परिचालन की गहराई की ओर जा रहे हैं।
ठीक है, कोला। गोताखोर तुम्हें आईएसएस के पास ले जा रहे हैं।
यह पैनल हटाने की प्रक्रिया का अभ्यास होगा।
सारे 18 बोल्ट ढीले करने हैं, खींचने नहीं हैं।
ठीक है।
उल्टा होने की प्रक्रिया शुरू।
गोताखोर सहायता के लिए तैनात हैं।
दिल की धड़कन सधी हुई है। नब्ज़ सधी हुई है।
ओ-टू का स्तर मामूली है।
वह अच्छा प्रदर्शन कर रही है, कंट्रोल।
सात मिनट, 48 सेकंड अभिलेखित।
ह्यूस्टन, मैं अपने स्थान पर हूँ।
पी-थ्री धरण के ऊपरी तल पर स्थित चक्रीय संयुक्त मोटर नियंत्रक से
ऊष्मीय ढक्कन हटा रही हूँ।
हम बाज़ी लगा रहे हैं, कंट्रोल?
कंट्रोल?
दबाव का अलार्म बज रहा है। सिस्टम में गड़बड़ी की जाँच कीजिए।
सूट में छेद है।
दबाव कम हो रहा है।
हाँ, मैं भीग रही हूँ।
गोता रद्द। उसे वहाँ से बाहर निकालो।
-ठीक है। -बाहर निकलो, लूसी।
तुम्हें आदेश दिया जाता है।
जी नहीं।
मैं इसे ख़त्म कर सकती हूँ।
अच्छा, कोला। रद्द करो। चलो भी।
-बस हो ही गया। -कोला।
कोला!
हटो। गोताखोरो, अंदर जाओ। इसी वक्त। तीन और चार अंदर।
तीन।
दबाव ख़त्म हो गया है।
पानी पूरी तरह घुस गया है।
चलो।
वह छोड़ ही नहीं रही है।
परमात्मा, परिवार, स्वास्थ्य, और धन के लिए, और सारी अच्छी चीज़ों के लिए।
उसने छोड़ दिया। हम आ रहे हैं।
चिकित्सा दल तैयार है।
"अब मैं वाकई अकेला हूँ...
और किसी भी ज्ञात जीवन से...
बिल्कुल जुदा हूँ।
बस मैं ही हूँ।"
आमीन।
उसे बाहर निकालो! चलो!
फ़ौरन!
ताला खोलो।
चलो भी।
ताला खोलो। अंदर हवा पहुँचाओ, गोताखोर।
चलो भी!
चलो। ताला खोलो! चलो भी!
उफ़।
आह।
उसके पापा का फ़ोन आया था।
अरे, आज तुम्हारे सूट के अंदर पानी भर गया था क्या?
नहीं। बस मेरे हेल्मेट के अंदर।
तुम्हारे हेल्मेट में?
जान। क्या मैं अंदर आ सकती हूँ?
कुछ लोग आलसी होते हैं।
वे बस सपने देखते रहते हैं।
तुम्हारे पापा हमेशा से ऐसे ही थे।
भटकते रहता, चीज़ें भूलता रहता।
मुझे भी।
दादी माँ काम पर होतीं, और उसे देखभाल करनी होती थी,
पर टोस्टर में लगी आग मैं बुझाती थी
और यह पक्का करती कि वह अपने दाँत ब्रश करे।
मैं नौ साल की थी। वह पंद्रह साल का था।
लड़के ऐसा कर सकते हैं।
वे गंदगी फैलाते हैं। हम उसे साफ़ करती हैं।
यह तो सही नहीं है।
हाँ। नहीं है।
पर हम कुछ ऐसा कर सकती हैं...
जो वे नहीं कर सकते।
क्या?
हम बदल सकती हैं।
इस फ़ुटेज को देखो।
उसने सिर के बल रहते हुए दो मिनट से ऊपर साँस रोककर रखी।
दिल की धड़कन कभी 100 से ऊपर नहीं गई। पूरे वक्त।
बल्कि, जितनी देर होती गई, वह और शांत होती गई।
और उसने काम पूरा किया।
हैलो। हमने टेबल बुक करवाई है। कोला, दो लोग।
बिल्कुल। इस तरफ़ आइए।
हम व्हाइट वाइन की बोतल से शुरू करें। कुछ हल्का?
-ज़रूर। -शुक्रिया।
यह तो बढ़िया जगह है।
क्या वह...
वही है।
-क्या हमें... -नहीं।
नहीं। वह...
-वह ठीक ही होगी। -मैं बस...
मत करो।
हैलो, मैं ड्रू हूँ।
मैं किसी से मिलने आई हूँ।
नहीं।
मैं लूसी कोला का पति हूँ। नासा पीआर में काम करता हूँ।
ड्रू कोला।
हैलो।
हम सोच रहे थे कि क्या हमारे साथ बैठना चाहोगी।
शुक्रिया।
मैं वाकई किसी से मिलने आई हूँ।
उनके यहाँ आने तक।
बस एक जाम, चलो भी। हम एक परिवार ही तो हैं।
-ठीक है। -बहुत ख़ूब।
हैलो।
मैंने तो मना किया था।
-चीयर्स। -चीयर्स।
कर्मचारी फ़ाइल में लिखा था कि तुम भारत में बड़ी हुई थी।
तुमने मेरी कर्मचारी फ़ाइल पढ़ी?
यह मेरा काम है। तुम्हें जानूँगा नहीं, तो तुम्हारी तरक्की नहीं कर सकता।
हाँ। मेरी माँ एक राजनीतिज्ञ थीं।
तो हम नई दिल्ली में कुछ साल रहे।
और फिर हम लंदन में रहे।
फिर मेरे हाई स्कूल के वक्त हम जर्मनी आ गए।
मेरे पास एक छोटी हरी टोपी है।
यकीनन उसमें बहुत प्यारी लगती होगी।
नहीं? ठीक है।
और तुमने एमआईटी में पढ़ाई की है।
हाँ। मैं...
यह नौकरी का इंटरव्यू है क्या?
तुम लोग मुझे अपने बारे में क्यों नहीं बताते?
शादी को कितना वक्त हो गया?
अगले महीने छह साल हो जाएँगे।
मैं नौसेना में थी। नासा ने मुझे नियुक्त कर लिया।
और फिर हम कैफ़ेटेरिया में मिले।
बेहद रूमानी।
हाँ। इसने केचप की बोतल खोलने में मेरी मदद की।
मेरे हाथ ज़रा कमज़ोर हैं।
बॉस्टन में मेरा एक बॉयफ़्रेंड था, पर वह हमेशा मुकाबला करता रहता था।
और मुझे हारना पसंद नहीं है, तो...
रिश्ता ख़त्म हो गया।
अरे, मार्क!
यहाँ पर।
क्या इत्तेफ़ाक है?
यह तो कमाल हो गया।
हाँ। हम डिनर के लिए आए थे और एरिन को देखा
और यह किसी का इंतज़ार कर रही है।
हाँ। असल में, मेरा।
मैंने सोचा बच्ची को ज़रा बाहर ले जाऊँ, थोड़ी बहुत जानकारी दे दूँ।
सूरज की ओर मत जाना, वगैरह।
हमें आपस में रूमानी रिश्ते रखने की इजाज़त नहीं है।
बड़ी भारी भरकम बात कह दी।
काम के बाहर।
यह बस एक पेशेवर...
-सलाह-मशवरा है। -हाँ।
ऐसा कह सकते हैं। है न?
-चुगली तो नहीं करोगे, ड्रू? -नहीं।
एक शब्द नहीं कहूँगा। बैठोगे नहीं?
-एक और गिलास मंगवाता हूँ। -पता है क्या?
यहाँ आते हुए मेरी पूर्व पत्नी ने फ़ोन किया कि मुझे मेरी बेटियों को लेने जाना होगा।
माफ़ करना। मैं तुम्हें फ़ोन करता, पर मेरे पास नंबर नहीं था।
हाँ। नहीं, ज़रूर, तुम्हें वह करना चाहिए।
तुम लोगों से यूँ मिलना बहुत कमाल की बात थी। वाह।
-दफ़्तर में कभी फ़ुरसत से मिलते हैं, है न? -हाँ।
मैं मिलता हूँ।
-तुम्हें देखकर अच्छा लगा। -हाँ।
मुझे तो बहुत भूख लग रही है। खाना मंगवाएँ?
पात्र धारक असेंबली को स्थानांतरण नली से जोड़ो। ठीक।
बहुत अजीब था, है न?
उल्टे ओ-टू तार। ठीक।
तुम्हें लगता है वे दोनों...
सूट सर्किट रिटर्न वाल्व। ठीक।
मैंने अफ़वाहें तो सुनी हैं, पता है?
उल्टे ओ-टू तार।
-उसके बारे में। -ठीक।
ऐसा नहीं कि तुम...
पात्र धारक असेंबली को स्थानांतरण नली से जोड़ो। ठीक।
थोड़ा दिलफेंक किस्म का आदमी है।
उसे देखकर समझ आता है।
फ़्लश पैकेज, स्क्रीन और हनीकोंब। ठीक।
साथ ही, वह अंतरिक्ष गया था।
मैं भी अंतरिक्ष गई थी।
हाँ, पर तुम तो मेरे साथ फँस गई हो।
जबकि वह एक तलाकशुदा गबरू जवान है जिसे रफ़्तार से प्यार है।
एरिन को चौकन्ना रहना चाहिए।
टी-माइनस दस, नौ, आठ, सात, छह...
मुख्य इंजन चालू हो गया है।
...चार, तीन, दो, एक...
और उड़ान भर ली गई है।
ठोस रॉकेट प्रक्षेपक शुरू हो रहे हैं।
पच्चीसवें अंतरिक्ष यान मिशन की उड़ान और उसने टावर पार कर लिया है।
यह रोल प्रोग्राम है।
-चैलेंजर घूम रहा है। -घूमने की पुष्टि, चैलेंजर।
वह तय है।
-अच्छे रोल प्रोग्राम की पुष्टि। -उसे पैड 39 बी से घूमते हुए जाते देखो।
चैलेंजर डाउनरेंज जा रहा है।
अपोलो और स्काईलैब मिशन के पुराने दिनों के बाद, पैड 39 बी का पहला इस्तेमाल।
हम गति घटाकर 65 फ़ीसदी तक कर देंगे।
तीन इंजन सामान्य रूप से चल रहे हैं। तीन बढ़िया ईंधन सेल।
तीन उम्दा एपीयू।
एपूयी "सहायक विद्युत यूनिट" है।
वेग है 2,257 फ़ुट प्रति सेकंड।
हमेशा सुनकर हैरानी होती है कि यान कितनी तेज़ चलता है।
जैसा अभी सुना, वह हवा के रुख में चार मील आगे बढ़ चुका है।
इंजन गति पकड़ रहे हैं।
तीन इंजन अब 104 फ़ीसदी पर हैं।
चैलेंजर, गति बढ़ने पर आगे बढ़ो।
समझ गया, गति बढ़ने पर आगे बढ़ो।
यह यान मिशन लॉन्च होगा...
हे भगवान।
एक धमाका हो गया।
एक मिनट पंद्रह सेकंड पर गूँजते हुए, वेग 2,900 फ़ुट प्रति सेकंड।
ऊँचाई नौ समुद्री मील, डाउनरेंज दूरी सात समुद्री मील।
तीन इंजन अब 104 फ़ीसदी पर हैं।
चैलेंजर, गति बढ़ने पर आगे बढ़ो।
समझ गया, गति बढ़ने पर आगे बढ़ो।
यह यान मिशन लॉन्च होगा...
हे भगवान।
एक धमाका हो गया।
एक मिनट पंद्रह सेकंड पर गूँजते हुए, वेग 2,900 फ़ुट...
-गति बढ़ने पर आगे बढ़ो। -समझ गया...
आवाज़ बंद
हे भगवान।
क्या बकवास है?
मैंने ड्रू से कहा कि अपनी माँ के यहाँ अकेला चला जाए।
मुझे काम पर देर हो जाएगी।
हे भगवान। तुमने तो मुझे डरा ही दिया। क्या...
मैं तुम्हें मना सकती हूँ।
ए। यहाँ पर नहीं।
हमसे भूल हो रही है।
हमें थोड़ी और एहतियात बरतनी होगी।
ठीक है।
मुझे माफ़ कर दो।
कोई बात नहीं।
हम मेरे घर जा सकते हैं।
तो, अब तुम सलाहकार बन गए हो। एरिन के।
हाँ। तुम तो मुझे जानती हो। मुझे बच्चों को बढ़ावा देना पसंद है।
क्या हम भी यही कर रहे हैं?
पता नहीं। तुम्हें बच्ची तो नहीं बुलाऊँगा।
मुझे थोड़ी जलन हुई थी। तुम्हें और उसे साथ देखकर।
अच्छा?
तो मुझे कैसा लगता होगा?
तुम्हें और श्रीमान हँसमुख को साथ देखकर।
-ड्रू कोला, जन संपर्क। -ऐसा मत करो।
-ठीक है। -मत करो।
ठीक है। बेशक नहीं।
वह एक बेहतर इंसान है...
-क्या? मुझसे? -हम दोनों से।
इस बात के नाम एक जाम।
आज आख़िरी दिन है।
फिर मिशन के ख़त्म होने तक शराब की एक बूँद नहीं।
तुम एक साथ अलविदा कहना चाहोगी?
तुम उसके साथ सो रहे हो?
तुम अपने पति को छोड़ दोगी?
क्या तुम चाहते हो मैं छोड़ दूँ?
मत करो।
क्या?
उसे सच मत मानो।
उस एहसास को। वह असली नहीं है।
मैं तुमसे प्यार करती हूँ।
मैं भी तुमसे प्यार करता हूँ। बेशक।
पर क्या तुम दुनिया की एक चीज़ बता सकती हो
जो मेरे और तुम्हारे इस एहसास की वजह से बदल गई?
सबकुछ बदल गया है।
हाँ। तुम्हारे लिए। तुम्हें ऐसा लगता है।
सूरज अलग समय पर उगता है? मौसम का क्रम बदल गया है?
यह कोर्टिसोल, आक्सीटोसिन, डोपामीन का कमाल है।
यह एक छल है।
यह भगवान पर विश्वास करने जैसा है।
इस वक्त हमारे बीच क्या हो रहा है?
तुम अंतरिक्ष में गई...
और तुमने विशाल आकाशीय नज़ारा देखा
और तुम्हारे होश उड़ गए।
तो अब किसी चीज़ का तुक समझ नहीं आता।
पर यह दिमाग...
इस दिमाग को यह नहीं पता कि तुम ज़िंदगी के मायनों को लेकर उलझी हुई हो।
दिमाग बस इतना जानता है कि जब हम हमबिस्तर होते हैं,
तो अच्छा लगता है।
तो, उस पर ध्यान दो। उस एहसास पर।
क्योंकि वह सच्चा लगता है।
तुम तो बहुत संगदिल हो।
अच्छा, पुराने दोस्त। बाद में मिलते हैं।
ए। तुम्हें घर छोड़ दूँ?
नहीं।
मुझे उस एहसास को महसूस करना है।
लूसी?
हैलो। माफ़ करना।
मैं घंटों तक तुम्हारा फ़ोन लगाता रहा।
ट्रेनिंग मॉड्यूल ख़त्म करते-करते रात हो गई।
मैं घर आ गई हूँ।
आइरिस जगी हुई है क्या?
तुम्हारे हिसाब से क्या वक्त हो रहा है?
वह गहरी नींद में सो रही है।
-सुनो। -क्या?
सुनो, काम उम्मीद से ज़्यादा मुश्किल था, और
बस ये दो हफ़्ते थोड़े मुश्किल जा रहे हैं।
जब मैंने सेंटर में फ़ोन किया,
तो उन्होंने बताया तुम जल्दी निकल गई थी।
दादी माँ अस्पताल में हैं।
क्या?
क्या? कैसे?
उन्हें दौरा पड़ा था। तुम्हें घंटों तक फ़ोन करता रहा।
क्या मैं उनसे मिल सकती हूँ?
मैं तुम्हें सुबह ले जाऊँगा।
-वह ठीक हैं? -मिलने का वक्त दस बजे से है।
मैं तुम्हें वहाँ ले जा सकता हूँ।
इतना बता दो कि वह ठीक हैं।
उन्हें अभी तक होश नहीं आया है।
अगर तुम यहाँ हुई, तो सुबह ले जाऊँगा।
आप चिंता मत कीजिए, दादी माँ।
डॉक्टरों ने कहा है कि आप ठीक हो जाएँगी। आपको बस...
आलस छोड़कर इस बिस्तर से उठना होगा। अभी आपका वक्त नहीं आया है।
अभी भी बहुत काम करने हैं।
मुझे छोड़कर जाने की हिम्मत मत करना।
कमीनी।
तुम घर के अंदर जाओ, जान।
तुम थोड़ा भी सोई हो?
मैं ठीक हूँ।
यह कहने की ज़रूरत नहीं है। तुम्हें...
मैं ठीक नहीं हूँ। बिल्कुल भी ठीक नहीं हूँ। यह लो।
यह ठीक है? यह बेहतर लग रहा है?
क्या?
तुम्हारी कार का कैबिनेट तालाबंद था।
मुझे कारण पता नहीं था, इसलिए मैंने चाबी लेकर उसे खोला।
कैसे? रुको।
-तुमने चाबी ली? -मुद्दा वह नहीं है।
यह है कि तुम अपनी कार में गोलियों से भरी पिस्तौल लेकर घूम रही हो।
तो, मैं जानना चाहता हूँ क्यों?
अजीब बर्ताव कर रही हो।
पता नहीं होता कि तुम कहाँ हो। कब घर आओगी।
-और अब तुम्हारी दादी अस्पताल में हैं... -छल्ले से चाबी निकाली?
-तुम्हारी कार में पिस्तौल है, लूसी। -क्यों किया?
भगवान के लिए, लूसी!
तुम्हारी कार में पिस्तौल क्यों है?
मुझे उसे किसी महफ़ूज़ जगह पर रखना था।
वह दादी माँ की है। जब वह डिनर पर आई थीं तो मुझे उनके पर्स में मिली।
और मैं नहीं चाहती थी कि वह उसे लेकर घूमें।
तुमने मुझे बताया क्यों नहीं?
तुमने पूछा क्यों नहीं?
तुम्हें क्या लगा कि मैं क्या कर रही हूँ?
उल्टे ओ-टू तार। ठीक।
पात्र धारक असेंबली को स्थानांतरण नली से जोड़ो। ठीक।
तीन मूलभूत बस हैं, मूलभूत-एक-बीसी, मूलभूत-दो-सीए और मूलभूत-तीन-एबी।
तीन मूलभूत बस हैं, मूलभूत-एक-बीसी...
पता है, हिंदुओं में, मृत्यु के क्षण को बहुत पवित्र माना जाता है।
पावन राख या चंदन माथे पर लगाया जाता है।
वैदिक मंत्रों का उच्चारण किया जाता है।
ईएसएस-एक-बीसी को तीन अतिरिक्त स्रोतों से ऊर्जा मिलती है।
और वे दूध या गंगाजल की बूँदें...
मुँह में भी डालते हैं।
पहले ईंधन सेल से डीसी ऊर्जा
पैनल आर-एक के मूलभूत बस स्रोत एफ़सी एक स्विच से होकर।
और मरने के बाद, वे आपको आगे के आंगन में लिटाते हैं
और सिर को दक्षिण दिशा में रखते हैं।
आपको किसी चारपाई
या ज़मीन पर लिटाते हैं। जैसे वापस धरती माँ की गोद में हों।
आपकी ठोड़ी के नीचे से...
सिर के ऊपर तक कपड़ा बाँधते हैं।
आपके हाथ के अंगूठों और पैर के अंगूठों को एक साथ बाँधते हैं।
मुझे बेहद अफ़सोस है।
ए।
बस करो। ख़ुद को संभालो।
-बस करो, जान। -मुझे छोड़ो।
-जान। बस करो। -मुझे छोड़ो!
प्लीज़। सब ठीक है।
चलो बाहर चलते हैं।
एक मिनट साँस लेते हैं, ठीक?
हमें बस एक मिनट चाहिए।
मैं जानता हूँ। कोई बात नहीं। मैं भी उन्हें चाहता था। पर वह अब जन्नत में हैं।
भगवान ने ऐसी चीज़ क्यों बनाई जिसे उड़ने के लिए ख़ुद को तबाह करना पड़ता है?
क्या?
मैं जा रही हूँ।
मुझे पता नहीं मैं कब वापस आऊँगी।
या लौटकर आऊँगी भी या नहीं।
मैं अब कुछ भी नहीं जानती हूँ।
क्या चल रहा है?
मुझे नहीं पता।
जान? तुम परेशान हो। बहुत मुश्किल महीना रहा है।
-अंदर क्यों नहीं चलती? -तुम्हें समझ नहीं आ रहा?
मेरी ज़िंदगी में कोई और है। मैं बदल गई हूँ।
तुम साथ चल रही हो?
पर...
उड़ान भरी जाएगी दस...
नौ, आठ, सात, छह, पाँच...
तुम बेडरूम में सो सकती हो। मैं बस...
मैं यहाँ सो सकती हूँ, या जाग सकती हूँ, जो भी हो।
आप तलाक लेने वाली हैं?
भविष्य का विश्वसनीय अनुमान आव्यूह बनाने के लिए
कई सारे परिवर्ती कारकों की ज़रूरत होती है जो इस वक्त स्पष्ट नहीं हैं।
क्या?
मैंने कहा मुझे एक जाम पीना है।
तुम सोने जाओ।
तो, मेरे नसीब में यह लिखा है?
एक स्वर्गवासी माँ। एक नाकारा पिता।
मेरी भी एक पियक्कड़ माँ और एक नाकारा पिता थे।
और देखो मैं किस मुकाम पर पहुँच गई।
मेरा मतलब अंतरिक्ष तक।
चुपचाप सोने चली जाओ।
एनएम, 1-ओटीसी का संदेश।
मैं वापस काम पर आ गई हूँ।
ठीक है।
टी-माइनस चार मिनट।
तैयारी के परीक्षण के लिए इंतज़ार करें।
समझ गया, कमांड।
वातानुकूलन प्रणाली, तैयार या नहीं?
तैयार।
ईंधन सेल, तैयार या नहीं?
तैयार।
पोलारिस, तैयार या नहीं?
सीडीआर तैयार है।
पोलारिस तैयार है। सारी प्रणालियाँ तैयार हैं।
ठीक है।
-ओटीसी? -ओटीसी तैयार है।
बाप रे। वह जाने वाला है।
सारे कर्मचारी ध्यान दें। गिनती शुरू करने की तैयारी की पुष्टि करें।
वह जा रहा है।
-और लॉन्च शुरू करें। -शुभकामनाएँ। भगवान रक्षा करें।
और वहाँ मज़ा ज़रूर करना।
टी-माइनस दस, नौ, आठ, सात...
छह, पाँच...
-पाँच, चार, तीन... -इंजन चालू हो गया है।
...दो, एक।
-शून्य। -प्रज्वलन शुरू।
और उड़ान भर ली गई है।
अमेरिका यात्रा जारी रखेगा।
टावर से आगे निकलो।
आरंभ से 32 मिनट बाद, यान टावर से आगे निकल गया है।
रास्ता साफ़ है।
जल्द ही एटीओ दबा देना।
एटीओ को दबाओ।
हमने एटीओ दबा दिया है।
अलग होंगे तीन, दो, एक में।
बढ़िया लग रहा है। अलग हो गया।
समझ गया।
आईसी की ठंडक कम हो रही है...
साठ से कम।
चढ़ रहा है, ह्यूस्टन। निष्पादन मामूली।
-निष्पादन मामूली। -बहुत ख़ूब।
कमाल का नज़ारा है।
वह 300,000 फ़ुट की ऊँचाई पर है।
अंदर आ जाओ।
दरवाज़ा बंद कर देना।
बहुत ही उम्दा लॉन्च था।
आपको बहुत ख़ुशी हो रही होगी।
हाँ। तशरीफ़ रखो।
मैंने ओरायन के मिशन के ब्यौरे की समीक्षा की थी।
तुम्हारी दादी की मौत का बहुत अफ़सोस है।
चिंता की कोई बात नहीं है, जनाब। मैं ट्रेनिंग से छुट्टी नहीं लूँगी।
डॉ. प्लिंपटन ने बताया कि तुम पिछली तीन मुलाकातों में नहीं गई।
वह...
मैं ठीक हूँ, सच में। मैं बस...
मुझे लगा मेरे समय का बेहतर इस्तेमाल...
लूसी। तुम्हारे हेल्मेट में ख़राबी हो गई थी।
तुम्हारे हेल्मेट में पानी भर गया था, और तुम दो मिनट बिना ऑक्सीजन के थी।
पर मैंने काम तो ख़त्म किया।
यह ज़रूरी नहीं...
अगर अंतरिक्ष में ऐसा हुआ, तो तुम मर जाओगी। समझ रही हो?
शायद तुम्हें बचाते हुए हम एक और एस्ट्रोनॉट खो दें।
वह...
जनाब।
मैंने इस प्रोग्राम, इस मिशन पर अपना सब न्योछावर किया है।
मेरी यकीन मानिए। आप इस तरह नहीं...
मुझे वहाँ वापस जाना ही होगा।
मतलब, मैं वापस जाना चाहती हूँ।
आपकी सेवा में। नासा। मेरे देश की सेवा में।
मैं तुम्हें ओरायन की उम्मीदवारी से हटा रहा हूँ।
नहीं।
माफ़ करना?
जनाब, प्लीज़।
मैं यही करने के लिए पैदा हुई हूँ।
मेरे पास बस इसी का सहारा है।
मैं सुनिश्चित करूँगा कि अब से तीन साल बाद तुम पोलारिस में शामिल की जाओ।
पर अभी के लिए, मैं चाहता हूँ तुम थोड़ा अवकाश लो।
इससे थोड़ा दूर जाओ। नए लोगों की ट्रेनिंग पर ध्यान दो।
प्रणालियों के सुधार के लिए इंजीनियरों के साथ काम करो।
सुनो। तुम एक सच्ची एस्ट्रोनॉट हो, लूसी।
एक महारथी।
तुमने बस ख़ुद को भावनाओं में बहने दिया।
हैलो, मैं मार्क गुडविन हूँ।
अभी फ़ोन नहीं उठा सकता क्योंकि मैं अंतरिक्ष में हूँ।
अगर आप घंटी के बाद संदेश छोड़ते हैं, तो पृथ्वी पर वापस आने पर फ़ोन करूँगा।
हम कुछ खाने जा सकते हैं?
हैलो, मैं मार्क गुडविन हूँ।
अभी फ़ोन नहीं उठा सकता क्योंकि मैं अंतरिक्ष में हूँ।
कम से कम वेंडिग मशीन के लिए कुछ पैसे दे दोगे?
यह कोई अभ्यास नहीं है, कैडेट। अपना सामान उठाओ।
हम क्या कर रहे हैं?
प्रशिक्षण अभ्यास।
मैं दल की नेता हूँ। तुम मिशन विशेषज्ञ हो।
उसका क्या मतलब होता है?
अंदर आओगी या बाहर रहोगी?
यह गैरकानूनी तो नहीं है न?
दरवाज़ा बंद करो।
तुम्हें एक बात के लिए आगाह कर देती हूँ, ठीक है?
एक दिन, तुम कड़ी मेहनत कर रही होगी, अपने बराबर वालों को टक्कर दे रही होगी।
कोई आदमी आकर तुमसे कहेगा कि तुम बहुत भावुक हो।
तुम सोचोगी, "इसका क्या मतलब है?
मेरे अंदर भावनाएँ हैं, बेशक।
मैं जानती हूँ, शायद उदास या गुस्सा हूँ, पर वह नहीं,
मैं बहुत भावुक नहीं हूँ। मैं बस सामान्य रूप से भावुक हूँ।"
और असल में वह यह कह रहा होगा कि तुम एक...
कंप्यूटर ट्रायम्फ़69
अच्छा।
एरिन एकल्स
हैलो, अंतरिक्ष परी।
कल रात तो तुमने मेरे होश उड़ा दिए।
वापस आने के बाद, मैं तुम्हें सैन डिएगो लेकर जाऊँगा।
हम शनिवार को जाएँगे। मैंने फ़्लाइट बुक कर ली है।
हम अब जा सकते हैं?
नासा दल प्रमुख संदर्भ : लूसी
संदर्भ : लूसी
फ़्रैंक, मुझे यह कहते हुए बहुत दुख हो रहा है,
पर हमारी लड़की बहुत अस्थिर रहने लगी है।
डावाँडोल।
वह सख्तजान है, पर...
हम जो करते हैं, वह काम आसान नहीं होता।
हर कोई यह ज़िम्मेदारी नहीं संभाल सकता।
शायद एक अवकाश से उसे थोड़ी राहत मिलेगी।
ठीक है।
यह किसका घर है?
यह लो। खाओ-पियो। मैं अभी आती हूँ।
-लूसी। हैलो। -हैलो, क्या तुमने...
मार्क यहाँ है?
उम्मीद तो यही है। यह उसी की पार्टी है, है न?
सुनो। तुम ठीक तो हो? मैंने पैक्सटन के बारे में सुना।
मैं ठीक हूँ। बढ़िया हूँ। सब कुछ सामान्य रूप से चल रहा है।
ठीक है। तुम मुझसे गुस्सा तो नहीं हो?
मैं तुमसे गुस्सा क्यों होने लगी?
सूची की वजह से।
तुम्हें नहीं पता?
उन्होंने ओरायन दल चुन लिया है। मैं जा रही हूँ।
सुनो, मैं तहेदिल से तुम्हारा शुक्रिया अदा करना चाहती हूँ...
उस दिन के लिए जब तुमने मुझे छोड़ा था।
क्योंकि, पता नहीं, तुम्हारा यह कहना कि वह मुझे अकेले ही करना होगा...
मुझे मार्क को ढूँढ़ना है।
वह रहा।
हैलो!
-हैलो। -ख़ुश हो कि वापस आ गए?
हाँ। बेशक ख़ुश हूँ।
ए।
तुम्हारे लिए एक जाम लाता हूँ, ठीक?
केट, इस पर नज़र रखोगी? देखना कि यहाँ
कुछ जले न, ठीक है?
ए।
क्या ड्रू यहाँ आया है?
कौन?
-तुम्हारा पति? -मैंने उसे छोड़ दिया।
हैलो!
क्या? ए, चलो भी। क्या तुम...
क्या?
ए, लूसी।
मुझे एरिन के बारे में पता है।
जब तुम अंतरिक्ष में थे, मैंने तुम्हारे ईमेल पढ़े।
मैंने तुम्हारे दफ़्तर में घुसपैठ की थी।
तुमने मेरे दफ़्तर में घुसपैठ की?
उसने मुझे मिशन से हटा दिया।
-हाँ। मुझे पता है। -पैक्सटन ने।
अंतरिक्ष जाने से पहले ही सुना था। मुझे अफ़सोस है।
मैं क्या करूँगी? ओरायन।
तुम्हें उससे बात करनी होगी।
लूसी, मेरी बात कान खोलकर सुनो, ठीक है?
गहरी साँस लो।
तुम्हें घबराहट का दौरा पड़ा है। यह कोई बड़ी बात नहीं है, ठीक?
मेरे साथ हर वक्त यह होता है।
नहीं। मैं ठीक हूँ।
उसने मुझे बेवजह हटा दिया। और तुम्हें उससे बात करनी होगी।
मैं बात करूँगा। ठीक है, लूसी।
पर अभी के लिए, तुम जाकर थोड़ा आराम करो, ठीक है?
तुम बेकाबू हो रही है। तुम्हें उस बारे में सोचना बंद करना होगा।
हे भगवान। चाहो तो थोड़ी दौड़ वगैरह लगाओ।
दौड़ लगाऊँ?
लूसी।
कोई ऐसा है जिससे तुम बात कर सकती हो? शायद कोई डॉक्टर?
बहुत दुख की बात है कि हम सप्ताहांत साथ न बिता सके। बस तुम और मैं।
फिर बताओ कि तुम कहाँ जाना चाहते थे?
सैन डिएगो?
लूसी।
सुनो।
मैं जानती हूँ तुम क्या कर रहे हो। तुम और वह।
पर तुम हार जाओगे।
तुम हारोगे, क्योंकि मैं हमेशा जीतती हूँ।
ए, आइरिस। चलो।
ए। क्या मैं कम से कम एक सोडा ले सकती हूँ?
तीन मूलभूत बस हैं, मूलभूत-एक-बीसी।
ईएसएस-एक-बीसी को तीन अतिरिक्त स्रोतों से ऊर्जा मिलती है।
ईएसएस-एक-बीसी को... स्थानांतरण नली से।
आप ठीक तो हैं?
मुर्गी ने सड़क पार क्यों की?
-क्या? -क्या नहीं।
क्या ग़लत सवाल है।
सही सवाल होगा कि वह किस हद तक ऐसा करना चाहती थी?
वह मुर्गी।
सड़क पार करने के लिए वह क्या कर-गुज़र सकती थी?
फ़्रैंक, कहते हुए बहुत दुख हो रहा है, पर हमारी लड़की बहुत अस्थिर रहने लगी है।
पर हमारी लड़की बहुत अस्थिर रहने लगी है।
फ़्रैंक। डावाँडोल।
अस्थिर। फ़्रैंक। अस्थिर।
पानी पूरी तरह घुस गया है।
फ़्रैंक।
उन्होंने ओरायन दल चुन लिया है। मैं जा रही हूँ।
हर कोई यह ज़िम्मेदारी नहीं संभाल सकता।
फ़्रैंक।
कल रात तो तुमने मेरे होश उड़ा दिए।
-फ़्रैंक। -मैं जा रही हूँ।
हैलो, अंतरिक्ष परी।
शायद एक अवकाश से उसे थोड़ी राहत मिलेगी। अस्थिर।
सैन डिएगो। डावाँडोल।
मैं जा रही हूँ।
फ़्रैंक। शायद एक अवकाश...
आइरिस, जान। मुझे जाना होगा।
-क्या? -एक मिशन है।
मैं एक मिशन पर जा रही हूँ।
बस दो दिन की बात है। तुम्हें कुछ नहीं होगा।
आप मुझे यहाँ अकेले छोड़कर चली जाएँगी?
मेरे ख़याल से खाने की चीज़ें है।
तुम खाना मंगवा सकती हो।
मैं तुम्हें एक कार्ड दे देती हूँ।
या ड्रू को फ़ोन कर लेना। वह आ जाएगा।
नहीं। आप मुझे यहाँ इस तरह छोड़कर नहीं जा सकतीं।
मैंने आपको चुना। मैं आपके साथ यहाँ आई।
उन्होंने कहा था कि मैं आप को आदर्श मानूँ।
उन्होंने कहा था। तो मैंने वही किया। मैं वही कर रही हूँ।
और आप मुझे यूँ छोड़कर नहीं जा सकतीं।
यह ख़तरनाक हो सकता है।
बहुत अच्छे।
कपड़े बदल लो।
जाओ।
डक्ट टेप। बर्तन धोने वाले दस्ताने।
देखो अगर सर्जिकल ट्यूब मिल रहा हो।
समझ गई।
मिली?
मिल गई।
खाने की चीज़ें, लाओ।
-कागज़ या प्लास्टिक? -क्या?
थैली। कागज़ की चाहिए या प्लास्टिक की?
प्लास्टिक की।
नहीं, कागज़ की।
नहीं, रुको।
दोनों थैलियों का तनन सामर्थ्य लगभग कितना होगा?
क्या?
पता है, रहने दो। दोनों दे दो। प्लास्टिक के अंदर कागज़।
क्या? हम सफ़र पर निकल रहे हैं।
अच्छा।
यह लिख लो।
ह्यूस्टन से सैन डिएगो।
मैं फ़्रैंक पैक्सटन बोल रहा हूँ। अपना संदेश छोड़ दीजिए।
जनाब।
मैं झूठ नहीं बोलूँगी। अंतरिक्ष में होने का अनुभव...
मैं उसके लिए तैयार नहीं थी।
मैं काम के लिए तैयार थी। मैंने काम बख़ूबी किया भी।
पर वह अनुभव...
सत्तर मील प्रति घंटे की गति से 1,460 मील की दूरी में 20.9 घंटे लगेंगे।
मानें पेट्रोल भरने के लिए 2.5 विराम लेंगे, हर विराम अधिकतम नौ मिनट लंबा होगा।
अब, घड़ियों का समय मिलाओ।
जहाज़ के आगमन का समय कल 19:00 बजे है। जिसके लिए आज वह निश्चित रूप से...
रात 20:00 बजे प्रस्थान करेगा।
वर्तमान समय है 18:16।
प्रस्थान का समय है अब से एक घंटे...
और 44 मिनट बाद।
मेरे पास घड़ी नहीं है।
कार में जाकर बैठो।
यह सुनो।
तुम्हारी ज़िंदगी किस लिहाज़ से एक गर्भवती किशोरी जैसी है?
अभी नहीं।
आप एक गर्भवती किशोरी को कुँवारी नहीं बना सकते।
अच्छा। हाँ। श्रीमती अक्लमंद।
ख़ैर, मुझे चीज़ों के बारे में पता है।
उसे अपनी ग़लती का एहसास होगा।
वह समझदार इंसान है। पैक्सटन। उसे अपनी ग़लती का एहसास होगा।
उस एस्ट्रोनॉट से इश्क लड़ाकर तुम कमज़ोर पड़ गई हो।
मैं कमज़ोर हूँ?
मैंने आठ गुरुत्वाकर्षण बल झेला और पलक भी नहीं झपकाई।
आप कितना गुरुत्वाकर्षण बल झेल सकती हैं?
बिल्कुल सही, एक भी नहीं। क्योंकि आप मर चुकी हैं।
तुम क्या कर रही हो?
मैं एक बचाव मिशन पर हूँ। पृथ्वी की निचली कक्षा में।
कोई वहाँ पीछे छूट गया था।
कौन?
मैं!
जनाब।
मैं झूठ नहीं बोलूँगी। अंतरिक्ष में होने का अनुभव...
मैं उसके लिए तैयार नहीं थी।
मैं काम के लिए तैयार थी। मैंने काम बख़ूबी किया भी।
पर वह अनुभव...
पर मैं अब समझ गई हूँ।
यह बस एक नौकरी नहीं है, जनाब।
मुझे लगा था कि ऐसा ही है।
पर फिर मैं वहाँ गई, और अब मुझे पता है।
यह एक मकसद है।
यह मेरी ज़िंदगी का मकसद है।
पता है, पुराने अपोलो मिशनों में कभी-कभी...
यान रास्ते से थोड़ा भटक जाता था। थोड़ा-बहुत।
और आपको प्रक्षेपकों को ऑनलाइन लाकर उसे वापस रास्ते पर लाना पड़ता था।
बस उसे थोड़ा सा धक्का देने के लिए।
मुझे बस इसी की ज़रूरत थी, थोड़े से सहारे की।
पता है, बस वापस रास्ते पर लाने की।
और आप मेरे लिए उतना भी नहीं कर पाए।
और अब मुझे वह ख़ुद ही करना होगा।
वह कहाँ है?
पहुँच गए।
पहला चरण। पूरा।
बेल्ट पहन लो।
हम समय से पीछे चल रहे हैं।
ठीक है। तुम यहीं रहो। इंजन चालू रखना।
शायद हमें जल्दबाज़ी में निकलना पड़े।
"हमें"?
वह कहाँ...
आप ठीक तो हैं?
आप क्या ढूँढ़ रही हैं?
सत्यानाश।
पूरी मानव जाति के फ़ायदे के लिए।
क्या?
पूरी मानव जाति के...
फ़ायदे के लिए।
कीड़े भगाने की दवा
सैन डिएगो में स्वागत है
यह सिएटल जाने वाली विमान संख्या 433 की आख़िरी बोर्डिंग घोषणा है।
इस समय तक, सारे टिकट-धारी यात्रियों को जहाज़ में होना चाहिए।
सिएटल जाने वाली विमान संख्या 433 की आख़िरी बोर्डिंग घोषणा।
बात पक्की हो गई। उन्होंने मेरा बैग गुमा दिया।
कैसा मज़ाक है?
हाँ। मुझे दफ़्तर जाना होगा।
नहीं।
हाँ।
तो ऐसा करता हूँ। जाकर किराए वाली कार ले आता हूँ।
ठीक है? हाँ।
मैं तुमसे वहीं मिलती हूँ।
हाँ।
डेन्वर से आने वाले यात्री सुनें,
यात्रियों के तुरंत चढ़ने और उतरने के लिए।
डेन्वर विमान संख्या 391, आपका सामान बेल्ट नंबर 4 पर मिलेगा।
हे भगवान।
हमें बात करनी होगी।
-लूसी? -वह कोई क्लब नहीं है।
हे भगवान। तुमने तो मेरी जान निकल दी।
वह नहीं है।
देखो।
तुम्हें यहाँ नहीं होना चाहिए।
तुमने कहा था वह एक क्लब है। कि मैं उस क्लब का हिस्सा हूँ।
और कई और झूठ भी बोले थे।
देखो, मैंने नहीं...
लूसी, तुम एक समझदार औरत हो। जिसका एक पति भी है।
-तो यह... ऐसा मत करो। -कोई फ़र्क नहीं पड़ता।
कोई फ़र्क नहीं पड़ता। तुमने यही कहा था।
तुमने यही कहा था।
तुमने कहा था। हम बस परमाणु हैं।
पर फ़र्क पड़ता है।
और अब मेरे पास क्या बचा?
-कुछ नहीं। -ए।
सुनो।
अच्छा, देखो। मैं तुम्हें एक-दो दिन में फ़ोन करता हूँ
और फिर हम बात करेंगे, ठीक?
सुनो, देखो। मैं बाहर आ रहा हूँ।
लूसी?
अरे। बहुत ख़ूब। अब तो यह पूरा तमाशा बन गया है।
यह यहाँ क्या कर रही है?
अगर मैं कहूँ कि मैं समझा सकता हूँ... ए!
तुम ग़लती कर रही हो।
यह आइंस्टाइन नहीं है। तुम आइंस्टाइन हो।
पर वे तुम्हें बनने नहीं देते। नहीं बनने देते।
और हमें एकजुट होना होगा।
यह क्या चल रहा है?
हे भगवान।
धत् तेरी! सत्यानाश!
मार्क? मार्क!
मार्क?
मार्क!
-मेरी बात सुनो। -तुम क्या...
सुनो। हमारे पास ज़्यादा वक्त नहीं है।
अच्छा। सुनो।
कभी-कभी ततैया होता है।
-ठीक है? -ठीक है।
तुम्हें लगता है तितली है...
पर फिर वह ततैया निकलता है।
और जानती हूँ इसने कहा होगा कि तुम क्लब का हिस्सा हो,
-कि अब तुम उस क्लब में हो। -लूसी, शांत हो जाओ।
पर इसने बदले में तुमसे क्या लिया? तुम्हारा बदन। है न?
और फिर, तुम एक ग़लती करती हो, एक ग़लती भी नहीं।
बस एक जोखिम उठाती हो जो उन्हें रास नहीं आता।
हाँ।
और अचानक, कौन सा क्लब? और तुम्हारे पास कुछ नहीं बचता।
ठीक है, यह एक जाल है।
तो, मैं तुम्हें यहाँ आगाह करने आई हूँ।
हमें बेहतर करना होगा।
ठीक है।
हमें बेहतर बनना होगा। वरना वे जीत जाएँगे।
-ठीक है। -लूसी।
कभी हार मत मानना।
आज रात की ताज़ा ख़बर में सैन डिएगो हवाई अड्डे पर एक नासा एस्ट्रोनॉट द्वारा
दूसरे एस्ट्रोनॉट पर हुए कथित हमले के बाद उसे गिरफ़्तार कर लिया गया।
इस वक्त यह स्पष्ट नहीं है कि वह हमला पहले से सोच-समझकर किया गया था या नहीं।
हम इतना जाते हैं कि लूसी कोला,
जो कुछ हफ़्ते पहले ही डेस्टिनी मिशन पर अंतरिक्ष गई थी,
उसे कल रात पुलिस के साथ एक तनावपूर्ण मुठभेड़ के बाद गिरफ़्तार कर लिया गया।
मैं जानती हूँ कि मुर्गी ने सड़क पार क्यों की थी।
उसे दूसरी तरफ़ जाना था।
नई खोज पर निकलने के लिए।
पुलिस! रुक जाओ!
ज़मीन पर हो जाओ!
अपने हाथ ऊपर करो।
पुलिस!
ज़िंदगी इसी का नाम है।
दस...
नौ...
आठ...
उड़कर उस विशाल अपरिचित जहान में जाना।
...सात...
छह...
सबकुछ देखना।
...पाँच...
ख़ौफ़...
और आनंद।
...चार...
तीन...
वह सब महसूस करना।
...दो...
एक।
जे.एस. मूर के साथ फ़्रेंच का पहला पाठ।
आज हम सीखेंगे कई ऐसे आसान पर महत्वपूर्ण वाक्य
जो आम बातचीत में इस्तेमाल किए जाते हैं।
तो शुरुआत करते हैं "हैलो" से।
तीन साल बाद
-बॉनज़ूर। --"बॉनज़ूर।"
"मेरा नाम है..."
लूसी।
"मैं बीच पर जा रहा हूँ।"
"माफ़ कीजिए।"
"मुझसे भूल हो गई।"
"मैं माफ़ी चाहता हूँ।"
भाड़ में जाओ।
इसे फ़्रेंच में कैसे कहते हैं?
ऑर्गैनिक शहद मारिपोसा मधुमक्खियाँ
मैरी ऑलिवर का लिखा "द समर डे।"
"यह दुनिया किसने बनाई? किसने हंस, और काले भालू को बनाया?
किसने टिड्डी को बनाया?
मेरा मतलब, इस टिड्डी को।
वह जो घास से उछलती हुई आई,
वह जो मेरे हाथ से चीनी खा रही है।
जो अपना जबड़ा ऊपर और नीचे चलाने के बजाय आगे और पीछे चला रही है।
जो अपनी बड़ी और पेचीदा आँखों से इधर-उधर देख रही है।
अब वह अगले पैरों को उठाकर अपना चेहरा धो रही है।
अब वह अपने पंखों को फैलाकर, उड़ती हुई चली जा रही है।
मुझे पता नहीं कि दुआ क्या होती है।
मुझे बस ध्यान लगाना आता है,
घास पर गिरना आता है,
घास पर घुटने टेककर बैठना आता है।
कि कैसे अकर्मण्य और सुखी होते हैं,
कि किस तरह खेतों में टहलते हैं,
जो मैं सुबह से कर रही हूँ।
बताओ, मुझे और क्या करना चाहिए था?
आख़िरकार हर चीज़ का अंत हो ही जाता है न, और बहुत जल्दी?
मुझे बताओ...
तुम अपनी इकलौती निरंकुश और कीमती ज़िंदगी के साथ क्या करने की सोच रहे हो?"
अनुवादक : श्रुति शुक्ला